CELEX: 32021D0455
Language: hu
Date: 2021-03-15 00:00:00
Title: A Bizottság (EU) 2021/455 végrehajtási határozata (2021. március 15.) az (EU) 2019/1326 végrehajtási határozatnak a vezérlőáramköri készülékek és kapcsolóelemek, valamint a multimédia-készülékek elektromágneses összeférhetőségére vonatkozó harmonizált szabványok tekintetében történő módosításáról

2021.3.16.   
               
               
                  HU
               
               
                  Az Európai Unió Hivatalos Lapja
               
               
                  L 89/17
               
            
         A BIZOTTSÁG (EU) 2021/455 VÉGREHAJTÁSI HATÁROZATA
         (2021. március 15.)
         az (EU) 2019/1326 végrehajtási határozatnak a vezérlőáramköri készülékek és kapcsolóelemek, valamint a multimédia-készülékek elektromágneses összeférhetőségére vonatkozó harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/30/EU európai parlamenti és tanácsi irányelv (2) 13. cikke szerint vélelmezni kell, hogy az Európai Unió Hivatalos Lapjában közzétett hivatkozással rendelkező harmonizált szabványoknak vagy azok egyes részeinek megfelelő elektromos berendezések megfelelnek az említett szabványok vagy azok részei által meghatározott, az említett irányelv I. mellékletében megállapított alapvető követelményeknek.
                  
               
                     (2)
                  
                  
                     A Bizottság a C(2016) 7641 végrehajtási határozattal (3) felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI) arra, hogy a 2014/30/EU irányelv támogatása céljából dolgozzanak ki harmonizált szabványokat az elektromágneses összeférhetőségre vonatkozóan, illetve vizsgálják felül a meglévőket.
                  
               
                     (3)
                  
                  
                     A C(2016) 7641 végrehajtási határozatban foglalt felkérésnek eleget téve a CEN és a CENELEC felülvizsgálta a vezérlőáramköri készülékekről és kapcsolóelemekről szóló EN 60947-5-2:2007 harmonizált szabványt, amelynek hivatkozása az Európai Unió Hivatalos Lapjának C sorozatában (4) szerepel. E felülvizsgálat az EN IEC 60947-5-2:2020 harmonizált szabvány elfogadását eredményezte.
                  
               
                     (4)
                  
                  
                     A Bizottság a CEN-nel és a CENELEC-kel együtt megvizsgálta, hogy az említett harmonizált szabvány megfelel-e a C(2016) 7641 végrehajtási határozatban foglalt felkérésnek.
                  
               
                     (5)
                  
                  
                     Az EN IEC 60947-5-2:2020 harmonizált szabvány megfelel az általa teljesítendő és a 2014/30/EU irányelvben megállapított követelményeknek. Ezért a szóban forgó szabvány hivatkozását indokolt közzétenni az Európai Unió Hivatalos Lapjában.
                  
               
                     (6)
                  
                  
                     Az (EU) 2019/1326 bizottsági végrehajtási határozat (5) I. melléklete felsorolja a 2014/30/EU irányelvnek való megfelelés vélelmét megalapozó harmonizált szabványok hivatkozásait. Annak érdekében, hogy a 2014/30/EU irányelv támogatása céljából kidolgozott harmonizált szabványok hivatkozásai egyetlen jogi aktusban szerepeljenek, az EN IEC 60947-5-2:2020 szabvány hivatkozását bele kell foglalni az említett mellékletbe.
                  
               
                     (7)
                  
                  
                     Ezért az EN 60947-5-2:2007 harmonizált szabvány hivatkozását vissza kell vonni az Európai Unió Hivatalos Lapjának C sorozatából, csakúgy mint az EN 60947-5-2:2007/A1:2012 módosító szabvány hivatkozását is.
                  
               
                     (8)
                  
                  
                     Az (EU) 2019/1326 végrehajtási határozat II. melléklete felsorolja a 2014/30/EU irányelv támogatása céljából kidolgozott azon harmonizált szabványok hivatkozásait, amelyeket visszavonnak az Európai Unió Hivatalos Lapjának C sorozatából. Ezért helyénvaló felvenni az említett mellékletbe az EN 60947-5-2:2007 szabvány hivatkozását az EN 60947-5-2:2007/A1:2012 módosító szabvány hivatkozásával együtt.
                  
               
                     (9)
                  
                  
                     A C(2016) 7641 végrehajtási határozatban foglalt felkérés alapján a CEN és a CENELEC módosította az EN 55035:2017 harmonizált szabványt, amelynek hivatkozása az (EU) 2019/1326 végrehajtási határozat I. mellékletében szerepel. Ennek eredményeként elfogadásra került az EN 55035:2017/A11:2020 módosító szabvány. Az EN 55035:2017/A11:2020 harmonizált szabvány célja, hogy felváltsa a következő harmonizált szabványokat, az azokat módosító vagy helyesbítő szabványokkal együtt: EN 55020:2007, amelynek hivatkozását nem tették közzé az Európai Unió Hivatalos Lapjában; EN 55024:2010, amelynek hivatkozását közzétették az Európai Unió Hivatalos Lapjának C sorozatában (6); és az EN 55103-2:2009 szabvány, amelynek hivatkozása a visszavonás időpontjával (2021. november 18.) együtt az (EU) 2019/1326 végrehajtási határozat II. mellékletében szerepel, mely melléklet a 2014/30/EU irányelv támogatása céljából kidolgozott, az Európai Unió Hivatalos Lapjából visszavonásra kerülő harmonizált szabványok hivatkozásait sorolja fel.
                  
               
                     (10)
                  
                  
                     Az EN 55035:2017/A11:2020 által módosított EN 55035:2017 harmonizált szabvány megfelel a C(2016) 7641 végrehajtási határozatban foglalt felkérésnek, és eleget tesz az általa teljesítendő és a 2014/30/EU irányelvben megállapított alapvető követelményeknek. Ezért helyénvaló az (EU) 2019/1326 végrehajtási határozat I. mellékletében az EN 55035:2017 harmonizált szabványra vonatkozó bejegyzést egy olyan bejegyzéssel felváltani, amelyben az EN 55035:2017 szabvány hivatkozása együtt szerepel az EN 55035:2017/A11:2020 hivatkozással, az EN 55024:2010 harmonizált szabvány hivatkozását pedig indokolt felvenni az említett határozat II. mellékletébe.
                  
               
                     (11)
                  
                  
                     Annak érdekében, hogy a gyártóknak elegendő idejük legyen felkészülni az EN IEC 60947-5-2:2020 harmonizált szabvány alkalmazására és arra, hogy az EN 55024:2010 szabvány hivatkozása visszavonásra fog kerülni, el kell halasztani a következő harmonizált szabványok, illetőleg a vonatkozó módosító szabványok hivatkozásainak visszavonását: az EN 60947-5-2:2007/A1:2012 szabvánnyal módosított EN 60947-5-2:2007, valamint az EN 55024:2010.
                  
               
                     (12)
                  
                  
                     Az EN 55035:2017 harmonizált szabvány jelentős változtatásokat vezetett be az EN 55103-2:2009 harmonizált szabványban megállapított előírásokban. A CENELEC ezért az EN 55035:2017 harmonizált szabvány esetében hosszú időt biztosított a nemzeti szabványügyi testületek számára arra, hogy felváltsák az EN 55103-2:2009 harmonizált szabványt átültető nemzeti szabványaikat. Mivel az EN 55103-2:2009 harmonizált szabvány hatálya alá tartozó számos termék – például audio-, video-, audiovizuális és szórakoztató világításszabályozó készülék – tervezését 2021. november 18-ig jelentős mértékben módosítani kell, amely időpontot követően az EN 55103-2:2009 harmonizált szabvány már nem biztosítja a megfelelőség vélelmét, előfordulhat, hogy sok gyártó nem tudja betartani ezt a határidőt. Ezért indokoltnak tűnik kivételesen elhalasztani az EN 55103-2:2009 harmonizált szabvány visszavonásának időpontját. Az (EU) 2019/1326 végrehajtási határozat II. mellékletében az EN 55103-2:2009 harmonizált szabványra vonatkozó bejegyzést tehát ennek megfelelően módosítani kell.
                  
               
                     (13)
                  
                  
                     Az (EU) 2019/1326 végrehajtási határozatot ezért ennek megfelelően módosítani kell.
                  
               
                     (14)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1326 végrehajtási határozat I. melléklete e határozat I. mellékletének megfelelően módosul.
         
         
            2. cikk
            Az (EU) 2019/1326 végrehajtási határozat II. melléklete e határozat II. mellékletének megfelelően módosul.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. március 15-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/30/EU irányelve (2014. február 26.) az elektromágneses összeférhetőségre vonatkozó tagállami jogszabályok harmonizálásáról (HL L 96., 2014.3.29., 79. o.).
         
            (3)  A Bizottság C(2016) 7641 végrehajtási határozata (2016. november 30.) az elektromágneses összeférhetőségre vonatkozó tagállami jogszabályok harmonizálásáról szóló, 2014. február 26-i 2014/30/EU európai parlamenti és tanácsi irányelvet támogató harmonizált szabványok tekintetében az Európai Szabványügyi Bizottsághoz, az Európai Elektrotechnikai Szabványügyi Bizottsághoz és az Európai Távközlési Szabványügyi Intézethez intézett szabványosítási kérelemről.
         
            (4)  HL C 246., 2018.7.13., 1. o.
         
         
            (5)  A Bizottság (EU) 2019/1326 végrehajtási határozata (2019. augusztus 5.) az elektromágneses összeférhetőségre vonatkozóan a 2014/30/EU európai parlamenti és tanácsi irányelv támogatása céljából kidolgozott harmonizált szabványokról (HL L 206., 2019.8.6., 27. o.).
         
            (6)  HL C 246., 2018.7.13., 1. o.
         
      
      
         
            I. MELLÉKLET
            Az (EU) 2019/1326 végrehajtási határozat I. melléklete a következőképpen módosul:
            
                        1.
                     
                     
                        A 2. bejegyzés helyébe a következő szöveg lép:
                        
                                    Szám
                                 
                                 
                                    A szabvány hivatkozása
                                 
                              
                                    „2.
                                 
                                 
                                    EN 55035:2017
                                    Multimédia-készülékek elektromágneses összeférhetősége. Zavartűrési követelmények
                                    EN 55035:2017/A11:2020”.
                                 
                              
                  
                        2.
                     
                     
                        A szöveg a következő bejegyzéssel egészül ki:
                        
                                    Szám
                                 
                                 
                                    A szabvány hivatkozása
                                 
                              
                                    „15.
                                 
                                 
                                    EN IEC 60947-5-2:2020
                                    Kisfeszültségű kapcsoló- és vezérlőkészülékek. 5-2. rész: Vezérlőáramköri készülékek és kapcsolóelemek. Közelítéskapcsolók.”
                                 
                              
                  
      
      
         
            II. MELLÉKLET
            Az (EU) 2019/1326 végrehajtási határozat II. melléklete a következőképpen módosul:
            
                        1.
                     
                     
                        A 4. bejegyzés helyébe a következő szöveg lép:
                        
                                    Szám
                                 
                                 
                                    A szabvány hivatkozása
                                 
                                 
                                    A visszavonás időpontja
                                 
                              
                                    „4.
                                 
                                 
                                    EN 55103-2:2009
                                    Elektromágneses összeférhetőség. Professzionális audio-, video-, audiovizuális és szórakoztató világításszabályozó készülékek termékcsaládszabványa. 2. rész: Zavartűrés
                                 
                                 
                                    2022. július 28.”
                                 
                              
                  
                        2.
                     
                     
                        A melléklet a következő bejegyzésekkel egészül ki:
                        
                                    Szám
                                 
                                 
                                    A szabvány hivatkozása
                                 
                                 
                                    A visszavonás időpontja
                                 
                              
                                    „12.
                                 
                                 
                                    EN 55024:2010
                                    Informatikai berendezések. Zavartűrés-jellemzők. Határértékek és mérési módszerek
                                 
                                 
                                    2022. szeptember 16.
                                 
                              
                                    13.
                                 
                                 
                                    EN 60947-5-2:2007
                                    Kisfeszültségű kapcsoló- és vezérlőkészülékek. 5-2. rész: Vezérlőáramköri készülékek és kapcsolóelemek. Közelítéskapcsolók
                                    EN 60947-5-2:2007/A1:2012
                                 
                                 
                                    2022. szeptember 16.”.